CELEX: 
Language: mt
Date: 2008-07-15 00:00:00
Title: 2008/537/KE: Deċiżjoni tal-Parlament Ewropew ta' l- 24 ta' April 2007 dwar il-kwittanza għall-implimentazzjoni tal-baġit ta' l-Aġenzija Ewropea għar-Rikostruzzjoni għas-sena finanzjarja 2005#Riżoluzzjoni tal-Parlament Ewropew ta' l- 24 ta' April 2007 b'osservazzjonijiet li jiffurmaw parti integrali mid-deċiżjoni dwar il-kwittanza għall-implimentazzjoni tal-baġit ta' l-Aġenzija Ewropea għar-Rikostruzzjoni għas-sena finanzjarja 2005

15.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 187/182
            
         DEĊIŻJONI TAL-PARLAMENT EWROPEW
   ta' l-24 ta' April 2007
   dwar il-kwittanza għall-implimentazzjoni tal-baġit ta' l-Aġenzija Ewropea għar-Rikostruzzjoni għas-sena finanzjarja 2005
   (2008/537/KE)
   IL-PARLAMENT EWROPEW,
   wara li kkunsidra l-kontijiet annwali finali ta' l-Aġenzija Ewropea għar-Rikostruzzjoni għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet annwali finali ta' l-Aġenzija għar-Rikostruzzjoni għas-sena finanzjarja 2005, flimkien mat-tweġibiet ta' l-Aġenzija (2),
   wara li kkunsidra r-rakkomandazzjoni tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u b'mod partikulari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2667/2000 tal-5 ta' Diċembru 2000 dwar l-Aġenzija Ewropea għar-Rikostruzzjoni (4), u b'mod partikularil-Artikolu 8 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0116/2007),
   
               1.
            
            
               Jagħti l-kwittanza lid-Direttur ta' l-Aġenzija Ewropea għar-Rikostruzzjoni għall-implimentazzjoni tal-baġit ta' l-Aġenzija għas-sena finanzjarja 2005;
            
         
               2.
            
            
               Jagħti l-osservazzjonijiet tiegħu fir-riżoluzzjoni hawn taħt;
            
         
               3.
            
            
               Jagħti istruzzjonijiet lill-President tiegħu sabiex jgħaddi din id-deċiżjoni, u r-riżoluzzjoni li tagħmel parti integrali minnha, lid-Direttur ta' l-Aġenzija Ewropea għar-Rikostruzzjoni, lill-Kunsill, lill-Kummissjoni u lill-Qorti ta' l-Awdituri sabiex dawn jippubblikawhom fil-Ġurnal Uffiċjali ta' l-Unjoni Ewropea (Serje L).
            
         
      
         
            Il-President
         
         Hans-Gert PÖTTERING
      
      
         
            Is-Segretarju Ġenerali
         
         Harald RØMER
      
   
   
      (1)  ĠU C 266, 31.10.2006, p. 7.
   
      (2)  ĠU C 312, 19.12.2006, p. 18.
   
      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).
   
      (4)  ĠU L 306, 7.12.2000, p. 7. Ir-Regolament kif emendat l-aħħar bir-Regolament (KE) Nru 1756/2006 (ĠU L 332, 30.11.2006, p. 18).
   
      (5)  ĠU L 357, 31.12.2002, p. 72.
   
      RIŻOLUZZJONI TAL-PARLAMENT EWROPEW
      ta' l-24 ta' April 2007
      b'osservazzjonijiet li jiffurmaw parti integrali mid-deċiżjoni dwar il-kwittanza għall-implimentazzjoni tal-baġit ta' l-Aġenzija Ewropea għar-Rikostruzzjoni għas-sena finanzjarja 2005
      IL-PARLAMENT EWROPEW,
      wara li kkunsidra l-kontijiet annwali finali ta' l-Aġenzija Ewropea għar-Rikostruzzjoni għas-sena finanzjarja 2005 (1),
      wara li kkunsidra r-rapport tal-Qorti ta' l-Awdituri dwar il-kontijiet annwali finali ta' l-Aġenzija għar-Rikostruzzjoni għas-sena finanzjarja 2005, flimkien mat-tweġibiet ta' l-Aġenzija (2),
      wara li kkunsidra r-rakkomandazzjoni tal-Kunsill tas-27 ta' Frar 2007 (5711/2007 – C6-0080/2007),
      wara li kkunsidra t-Trattat KE, u partikularment l-Artikolu 276 tiegħu,
      wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
      wara li kkunsidra r-Regolament tal-Kunsill (KE) Nru 2667/2000 tal-5 ta' Diċembru 2000 dwar l-Aġenzija Ewropea għar-Rikostruzzjoni (4), u partikularment l-Artikolu 8 tiegħu,
      wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u partikularment l-Artikolu 94 tiegħu,
      wara li kkunsidra l-Artikolu 71 u l-Anness V tar-Regoli ta' Proċedura tiegħu,
      wara li kkunsidra r-rapport tal-Kumitat għall-Kontroll tal-Baġit (A6-0116/2007),
      
                  A.
               
               
                  billi l-Qorti ta' l-Awdituri qalet li hija kisbet assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2005 kienu affidabbli u li t-tranżazzjonijiet li jaqgħu taħthom, suġġetti għar-riserva, kienu legali u regolari;
               
            
                  B.
               
               
                  billi fis-27 ta' April 2006 il-Parlament ta' kwittanza lid-Direttur rigward l-implimentazzjoni tal-baġit ta' l-Aġenzija għas-sena finanzjarja 2004 (6) u fir-riżoluzzoni li takkumpanja d-deċiżjoni tal-kwittanza tal-Parlament, inter alia
                  
                              —
                           
                           
                              iħeġġeġ lill-Aġenzija sabiex tfittex gwida biex ittejjeb il-Politika ta' Mmaniġġjar tat-Teżor sabiex isir l-aħjar użu tas-sommom li spiss ikunu konsiderevoli miżmuma fil-kontijiet kurrenti tal-bank;
                           
                        
                              —
                           
                           
                              jinnota li t-tranżazzjonijiet relatati mal-fondi ekwivalenti, ma' l-iskemi ta' linji ta' kreditu u ma' fondi speċjali ġew irrekordjati kompletament fl-assenza ta' proċeduri effettivi ta' kontroll intern għal riċevibbli fit-tul; jinsisti li t-transazzjonijiet kollha jkunu jistgħu jiġu verifikati mill-Qorti ta' l-Awdituri;
                           
                        
                              —
                           
                           
                              sabiex ikunu indirizzati l-problemi serji ta' nuqqas ta' affidabilità (u ta' akkużi ta' prattiċi korrotti) li bħalissa qed jiċċirkondaw il-kundizzjonijiet li taħthom qed jingħataw il-kuntratti ta' akkwist pubbliku u l-konċessjonijiet għal proġetti sensittivi (eżempju l-operaturi tat-telefonija ċellulari), ħeġġeġ lill-Kummissjoni u lill-Aġenzija, b'koperazzjoni mill-qrib ma' l-UNMIK (Il-Missjoni Temporanja ta' Amministrazzjoni tan-Nazzjonijiet Uniti fil-Kosovo) u mal-FIU (l-Unità għall-Investigazzjoni Finanzjarja), sabiex jistipulaw regoli ċari u trasparenti ta' appalt, jistabbilixxu istituzzjonijiet interni u superjuri ta' verifika ta' kontabilità, u jżommu lill-Parlament Ewropew infurmat dwar il-progress li jsir;
                           
                        
            Punti ġenerali dwar il-maġġoranza ta' Aġenziji ta' l-UE li jirrikjedu kwittanza individwali
      
               
                  1.
               
               
                  Iqis li n-numru dejjem jikber ta' Aġenziji tal-Komunità u l-attivitajiet ta' xi wħud minnhom ma jidhirx li jiffurmaw parti minn qafas ta' politika ġenerali, u li l-mandati ta' xi Aġenziji mhux dejjem jirriflettu l-bżonnijiet reali ta' l-Unjoni jew l-aspettativi taċ-ċittadini, u jinnota li f'termini ġenerali l-Aġenziji mhux dejjem ikollhom immaġini tajba jew rappurtaġġ tajjeb mill-media;
               
            
               
                  2.
               
               
                  Jistieden għalhekk lill-Kummissjoni sabiex tiddefinixxi qafas ta' politika ġenerali għat-twaqqif ta' Aġenziji ġodda tal-Komunità u sabiex tippreżenta studju dwar l-ispejjeż u l-benefiċċji qabel ma titwaqqaf aġenzija ġdida, filwaqt illi toqgħod attenta li tevita rduppjar fl-attivitajiet bejn l-Aġenziji jew mal-mandati ta' organizzazzjonijiet Ewropej oħra;
               
            
               
                  3.
               
               
                  Jitlob lill-Qorti ta' l-Awdituri biex tagħti l-opinjoni tagħha rigward l-istudju dwar ir-relazzjoni bejn il-benefiċċju u l-ispejjeż qabel il-Parlament jieħu deċiżjoni;
               
            
               
                  4.
               
               
                  Jistieden lill-Kummissjoni biex kull ħames snin tippreżenta studju dwar il-valur miżjud ta' kull Aġenzija eżistenti; jistieden lill-istituzzjonijiet relevanti, fil-każ ta' evalwazzjoni negattiva tal-valur miżjud ta' Aġenzija, sabiex jieħdu l-passi kollha meħtieġa billi jifformolaw mill-ġdid il-mandat ta' dik l-Aġenzija jew billi jagħlquha;
               
            
               
                  5.
               
               
                  Jiddeplora l-fatt li, tenut kont tan-numru dejjem jikber ta' aġenziji ta' regolamentazzjoni, n-negozjati fir-rigward tal-proġett ta' ftehima interistituzzjonali għal kwadru ta' dawn l-aġenziji għadhom ma ntemmux u jistieden lis-servizzi kompetenti tal-Kummissjoni sabiex jagħmlu dak kollu li jistgħu, flimkien mal-Qorti ta' l-Awdituri, sabiex din il-ftehima tiġi konkluża malajr;
               
            
               
                  6.
               
               
                  Jinnota li r-responsabiltà baġitarja tal-Kummissjoni titlob li jsiru konnessjonijiet iktar stretti bejn l-Aġenziji u l-Kummissjoni; jitlob lill-Kummissjoni u lill-Kunsill sabiex jieħdu l-passi kollha neċessarji sabiex jagħtu lill-Kummissjoni minoranza li tibblokka fl-entitajiet ta' sorveljanza ta' l-Aġenziji ta' regolamentazzjoni sal-31 ta' Diċembru 2007 u sabiex jipprovdu għal din il-minoranza sa mill-bidu meta jkunu qed jitwaqqfu Aġenziji ġodda;
               
            
               
                  7.
               
               
                  Jistieden lill-Qorti ta' l-Awdituri biex toħloq kapitlu ieħor fir-Rapport Annwali tagħha, li jkun dwar l-Aġenziji li għandhom jingħataw kwittanza skond il-kontijiet tal-Kummissjoni sabiex ikun hemm stampa aktar ċara ta' l-użu tal-fondi ta' l-UE mill-Aġenziji;
               
            
               
                  8.
               
               
                  Ifakkar il-prinċipju skond liema l-Aġenziji kollha tal-Komunità, kemm jekk issussidjati kif ukoll jekk le, huma suġġetti għal kwittanza mill-Parlament, anke meta jkun hemm awtorità ta' kwittanza minħabba t-testi kostituttivi tagħhom;
               
            
               
                  9.
               
               
                  Jistieden lill-Qorti ta' l-Awdituri tagħmel verifiki tal-prestazzjoni għall-Aġenziji kollha u tirrapporta lura lill-kumitati relevanti tal-Parlament, inkluż lill-Kumitat għall-Kontroll tal-Baġit;
               
            
               
                  10.
               
               
                  Jinnota li n-numru ta' Aġenziji qiegħed dejjem jikber u li, bi qbil mar-responsabiltà politika tal-Kummissjoni għat-tħaddim ta' l-Aġenziji, li tmur ferm oltre s-sempliċi appoġġ loġistiku, hemm bżonn saħansitra ikbar li d-Direttorati Ġenerali tal-Kummissjoni inkarigati mit-twaqqif u l-monitoraġġ ta' l-Aġenziji jiżviluppaw approċċ komuni għall-Aġenziji; iqis illi struttura simili għal dik maħluqa mill-Aġenziji għall-koordinament fost id-DGs konċernati tkun mod pragmatiku lejn metodu komuni tal-Kummissjoni rigward il-kwistjonijiet kollha relatati ma' l-Aġenziji;
               
            
               
                  11.
               
               
                  Jistieden lill-Kummissjoni biex ittejjeb l-appoġġ amministrattiv u tekniku għall-Aġenziji, filwaqt li tiġi meqjusa l-kumplessità dejjem akbar tar-regoli amministrattivi u problemi tekniċi tal-Komunità;
               
            
               
                  12.
               
               
                  Jinnota n-nuqqas ta' korp dixxiplinarju fl-Aġenziji kollha tal-Komunità, u jitlob lill-Kummissjoni sabiex tieħu l-passi neċessarji ħalli tiżgura li dan il-mekkaniżmu jiġi implimentat malajr;
               
            
               
                  13.
               
               
                  Jilqa' bi pjaċir it-titjib konsiderevoli fil-koordinazzjoni fost l-Aġenziji, li tippermettilhom li jaħdmu fuq problemi rikorrenti u li tagħmel il-koperazzjoni mal-Kummissjoni u mal-Parlament aktar effiċjenti;
               
            
               
                  14.
               
               
                  Huwa ta' l-opinjoni illi l-istabbiliment ta' servizz ta' apppoġġ minn numru ta' Aġenziji bil-għan illi jagħmlu s-sistemi ta' ġestjoni finanzjarja kompjuterizzata tagħhom konsistenti ma' dawk tal-Kummissjoni hija miżura li għandha titkompla u tiġi estiża;
               
            
               
                  15.
               
               
                  Jistieden lill-Aġenziji sabiex itejbu l-koperazzjoni u l-benchmarking mal-partijiet fil-qasam; iħeġġeġ lill-Kummissjoni sabiex tadotta kull miżura li hija tqis bħala neċessarja biex tgħin lill-Aġenziji ħalli jtejbu l-immaġini tagħhom u jgħollu l-profil ta' l-attivitajiet tagħhom;
               
            
               
                  16.
               
               
                  Jistieden lill-Kummissjoni sabiex tfassal proposta għall-armonizzazzjoni tar-rapport annwali ta' l-Aġenziji sabiex jiġu żviluppati indikaturi ta' prestazzjoni li jippermettu li jkun hemm paragun bejn l-effiċjenza tagħhom;
               
            
               
                  17.
               
               
                  Jistieden lill-Aġenziji sabiex fil-bidu ta' kull sena jippreżentaw indikaturi ta' prestazzjoni li magħhom jistgħu jkunu mkejla;
               
            
               
                  18.
               
               
                  Jistieden lill-Aġenziji kollha sabiex jużaw dejjem aktar objettivi SMART, li għandhom iwasslu għal tfassil u implimentazzjoni aktar realistiċi ta' l-għanijiet;
               
            
               
                  19.
               
               
                  Jaqbel mal-Qorti ta' l-Awdituri li l-Kummissjoni hija wkoll responsabbli għall-immaniġġjar (finanzjarju) ta' l-Aġenziji; iħeġġeġ għalhekk lill-Kummissjoni sabiex tissorvelja u, fejn ikun meħtieġ, tmexxi u tgħin l-immaniġġjar ta' l-Aġenziji differenti, speċjalment fir-rigward ta' l-applikazzjoni xierqa tal-proċeduri tat-tfigħ ta' offerti, it-trasparenza tal-proċeduri ta' reklutaġġ, l-immaniġġjar finanzjarju sod (nuqqas ta' nfiq u bbaġitjar żejjed) u l-iktar importanti l-applikazzjoni xierqa tar-regoli dwar il-qafas ta' kontroll intern;
               
            
               
                  20.
               
               
                  Jikkunsidra li l-programmi ta' ħidma ta' l-Aġenziji għandhom jesprimu l-kontribuzzjonijiet tagħhom f'termini operattivi u li jistgħu jitkejlu u li tingħata l-konsiderazzjoni xierqa lill-Istandards ta' Kontroll Interni tal-Kummissjoni;
               
            Punti Speċifiċi
      
               
                  21.
               
               
                  Jissottolinea l-apprezzament għoli tar-riżultati miksuba mill-Aġenzija u t-titjib konsiderevoli li l-Aġenziji jistgħu jwettqu sabiex jirreaġixxu b'mod pożittiv għar-rakkomandazzjonijiet tal-Qorti ta' l-Awdituri u tal-Parlament;
               
            
               
                  22.
               
               
                  Jikfraħ lid-Direttur u l-istaff tiegħu tal-ħidma mwettqa f'ambjent diffiċli ħafna u titjib konsiderevoli tad-dehera ta' l-UE u tal-viżibilità tagħha;
               
            
               
                  23.
               
               
                  Jinsisti li l-Kummissjoni għandha ttawwal l-attività ta' l-Aġenzija li hija skedata li tintemm fl-2008; huwa ta' l-opinjoni li l-Aġenzija għandha tiġi trasformata f'Aġenzija għall-implimentazzjoni ta' ċertu azzjonijiet esterni ta' l-UE, liema trasformazzjoni għandha tkun ibbażata fuq analiżi preċedenti ta' l-ispejjeż u l-benefiċċji, partikularment bil-għan li jiġu mmaniġġjati sitwazzjonijiet ta' wara konflitt, filwaqt li ssir attenzjoni sabiex tiġi evitata kull koinċidenza ma' l-attivitajiet ta' organizzazzjonijiet Ewropej jew internazzjonali oħra, sabiex kapaċitajiet miksuba ma jintilfux;
               
            
               
                  24.
               
               
                  Jitlob lill-Kummissjoni sabiex tinforma lill-Parlament bir-raġunijiet, minn barra l-intenzjoni tagħha li tagħlaq l-Aġenzija fl-2008, li wasslu għall-fatt li din ma kinitx inkarigata mill-implimentazzjon tal-programm speċjali ta' l-Unjoni dwar it-Tramuntana ta' Ċipru u l-għajnuna għall-popolazzjoni Palestinjana;
               
            
               
                  25.
               
               
                  Jikkunsidra li l-Aġenzija m'għandiex biss is-sistemi (loġistika, sistemi ta' IT, u oħrajn) sabiex timplimenta malajr ammonti kbar ta' għajnuna f'żoni milquta wara konflitt, imma speċjalment ukoll li uriet livell għoli ta' għarfien speċjalizzat u konoxxenza dwar rikostruzzjoni wara gwerra;
               
            
               
                  26.
               
               
                  Huwa konvint li fil-punt fejn il-Kummissjoni tkun trid tieħu l-immaniġġjar ta' l-Istrument il-ġdid ta' Għajnuna għall-Qabel is-Sħubija fid-dawl tal-kompiti relatati ma' l-acquis dwar il-Balkani, l-Aġenzija għandha tieħu f'idejha l-kompiti meħtieġa mill-“Aġenzija għall-azzjonijiet esterni RELEX”;
               
            
               
                  27.
               
               
                  Iqis li mandat ġdid ta' din l-Aġenzija ta' suċċess ikun l-aktar mod effiċjenti sabiex ikunu implimentati l-kompiti l-ġodda fl-azzjonijiet esterni, li ma jistgħux ikunu implimentati mis-servizzi tal-Kummissjoni fi Brussell jew minn delegazzjonjiet tal-Kummissjoni;
               
            
               
                  28.
               
               
                  Iqis li l-Aġenzija jista' jkollha rwol effiċjenti ħafna fl-oqsma fejn l-għajnuna tradizzjonali għall-iżvilupp ma tistax tkun implimentata; jikkunsidra wkoll li dan iżid b'mod sinifikanti l-viżibilità ta' l-UE;
               
            
               
                  29.
               
               
                  Jilqa' l-miżuri meħuda mill-Aġenzija għat-titjib tal-proċeduri għall-għoti ta' kuntratti wara l-osservazzjonijiet li qajmet il-Qorti ta' l-Awdituri fir-rapporti annwali tagħha ta' l-2003 u l-2004, li rriżultaw f'żieda fit-trasparenza f'oqsma varji: eżempju, deċiżjonijiet importanti meħuda waqt il-proċess ta' evalwazzjoni li affettwaw l-għoti ta' kuntratti huma dokumentati aħjar u barra minn hekk tjiebet id-dixxiplina globali fuq l-evalwazzjoni u l-proċeduri ta' għoti ta' kuntratti;
               
            
               
                  30.
               
               
                  Jistieden lill-Aġenzija sabiex tiżviluppa aktar kriterji ta' għażla sabiex isiru aktar realistiċi peress li xi drabi mhumiex adattati għaċ-ċirkostanzi li fihom topera l-Aġenzija;
               
            
               
                  31.
               
               
                  Jilqa' l-progress magħmul fil-qasam ta' l-appalt u jinkoraġġixxi lill-Aġenzija sabiex tintensifika aktar l-isforzi tagħha sabiex tiżgura li kuntratti mogħtija jkunu jikkonformaw kompletament mad-dispożizzjonijiet regolatorji;
               
            
               
                  32.
               
               
                  Jinnota li fir-rapport tagħha ta' l-2004, il-Qorti ta' l-Awdituri iddikjarat nuqqas ta' kontroll finanzjarju xieraq fil-pagamenti f'reviżjoni ta' l-operat mħolli f'idejn il-UNMIK u diffikultajiet serji fl-għeluq ta' l-operat, prinċipalment minħabba n-nuqqas ta' kontijiet xierqa għall-proġetti u nuqqas ta' ġustifikazzjoni għan-nefqa; jilqa' l-isforzi sinifikanti magħmula fl-2005 mill-Aġenzija sabiex issolvi din is-sitwazzjoni, madankollu jinnota li baqgħu xi problemi għall-għeluq ta' l-operat.
               
            
         (1)  ĠU C 266, 31.10.2006, p. 7.
      
         (2)  ĠU C 312, 19.12.2006, p. 18.
      
         (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).
      
         (4)  ĠU L 306, 7.12.2000, p. 7. Ir-Regolament kif emendat l-aħħar bir-Regolament (KE, Euratom) Nru 1756/2006 (ĠU L 332, 30.11.2006, p. 18).
      
         (5)  ĠU L 357, 31.12.2002, p. 72.
      
         (6)  ĠU L 340, 6.12.2006, p. 74.